Esko Salmela
Ilmari Esko Johannes Salmela (s. 23. maaliskuuta 1950 Tampere) on suomalainen näyttelijä. Salmela on esiintynyt muun muassa tv-sarjoissa "Jäinen horisontti" (Kari Ranta, 1984), "Kovaa maata" (Aimo Andersson, 1994), "Nortia" (Konstaapeli Nieminen, 1996) sekä "Pirunpelto" (Vilho Tyrjälä, 2011). Elokuvarooleja hänellä on ollut muun muassa elokuvissa "Tykkimies Kauppalan viimeiset vaiheet" (1977), "Pölhölä" (1981) ja "Uuno Turhapuron muisti palailee pätkittäin" (1983).
Suomi 2000-luvulla
Uuno Turhapuro -elokuvien 1973 alkanut jatkumo päättyi 2004 elokuvaan "Uuno Turhapuro – This Is My Life". Elokuva jäi Ere Kokkosen (1938–2008) viimeiseksi. Vuosikymmenen aikana kuoli useita Uuno-elokuvista tunnettuja näyttelijöitä, jotka toki olivat tehneet varsinaisen taiteellisen uransa muissa yhteyksissä: Tapio Hämäläinen (1922–2008), Marita Nordberg (1929–2009) ja Marjatta Raita (1944–2007). Viimeinen Uuno-elokuva oli kunnianosoitus suomalaisen viihteen monitoimimiehelle Spede Pasaselle (1930–2001).